**Ջեք Դենիել** (անգլ.՝ **Jack Daniel**սեպտեմբերի 5, 1850(1850-09-05), Lynchburg, Թենեսի, ԱՄՆ - հոկտեմբերի 10, 1911(1911-10-10), Lynchburg, Թենեսի, ԱՄՆ), ամերիկացի բիզնեսմեն, վիսկի արտադրող, ամերիկյան ամենահայտնի վիսկիի բրենդի՝ Jack Daniel’s-ի ստեղծողը։

Կենսագրություն
--------------

Ջեք Դենիելի հուշարձանը Լինչբերգին մերձ աղբյուրի մոտ, որի ջուրը նա օգտագործել է իր վիսկիի արտադրության համար:
Ջասպեր Նյուտոն Դենիելի (գործարարի իրական անունը) ծննդյան ճշգրիտ ամսաթիվը հայտնի չէ․ մի աղբյուրի համաձայն՝ նա ծնվել է 1850 թվականի սեպտեմբերի 5-ին, ըստ մյուսների՝ 1849 թվականի հունվարին։ Դա պայմանավորված է նրանով, որ հրդեհի ընթացքում ոչնչացել է Դենիելի ծննդյան փաստաթղթերը։ Չի բացառվում նաև, որ Ջեքը ծնվել է 1846 թվականին։ Ծնվել է ԱՄՆ-ի Թենեսի նահանգի Լինչբերգ քաղաքում։ Տասը երեխաներից ամենափոքրն է եղել, հայրը՝ Քոլուեյ Դենիել (1800-1863), մայրը՝ Լյուսինդա Դենիել (մինչև ամուսնությունը՝ Կուկ 1805-1850)։ Ջասպերի (Ջեքի) տատիկներն ու պապիկները արտագաղթել էին Ուելսից, Շոտլանդիայից և Իռլանդիայից։ Ջեքի լույս աշխարհ գալուց կարճ ժամանակ անց նրա մայրը մահացել է շատ երեխաներ ունելուց հետո առաջացած հիվանդությունից, իսկ նրա հայրը 1851 թվականի հունիսին կրկին ամուսնացել է Մաթիլդա Վանզանտի (1818-1876) հետ, որից ունեցել է ևս երեք երեխա։

Ջեք Դենիելը կրթություն չի ստացել, դավանանքով պատկանել է «պարզունակ բապտիստներին»։

Յոթ տարեկան հասակում Ջեքը սկսել է աշխատել․ օղեգործարանում որպես օգնական-տարաբանվոր։ Լինելով շատ ջանասեր ու ուշադիր՝ Ջեքն արագ սովորել է վիսկիի պատրաստման իմաստություններն ու արդեն 13 տարեկանում, փաստացի, դարձել է այդ փոքր ձեռնարկության սեփականատերը։ Նրա կյանքի գլխավոր գյուտը դարձել է Jack Daniel’s «փափուկ» վիսկիի պատրաստման նոր տեխնոլոգիան։ Շուտով Ջեք Դենիելի օղեգործարանը դարձել է առաջին գրանցված լիկյորի գործարանը ԱՄՆ-ում (1866 կամ 1875 թվական) և այժմ հանդիսանում է ԱՄՆ-ի ամենահին լիկյորի գործարանը, որը վիսկի է արտադրում։ Դենիելը իր հայրենի Լինչբերգում հիմնել է երկու սրճարան՝ «Սպիտակ նապաստակը» և «Շիկակարմիր շունը»։ Հետաքրքիր է, որ իր ձեռնարկությունների համար Ջեքը վարձել է 13 ոչ պրոֆեսիոնալ տեղի երաժիշտ, ամենատարբեր գործիքներով, որոնք այնպիսի ոգևորությամբ և ջանասիրությամբ էին նվագում, որ շուտով իսկսպես համբավ ձեռք բերեցին և դարձան հայտնի նահանգի սահմաններից դուրս։

Ջեք Դենիելն ամուսնացած չի եղել, և չի ունեցել երեխա։ Սակայն, Ջեքը իր եղբորորդիներից և քրոջորդիներից մի քանիսի խնամակալն է եղել։ Նրանցից մեկը՝ Լեմյուել Մոտլոուն (1869-1947), Ջեքի քրոջ՝ Ֆինետանի (1845-1891) որդին, հատուկ հմտություն է ցուցաբերել վիսկիի արտադրության մեջ, 1917 թվականից Ջեք Դանիելի առողջություն սկսել է ավելի վատանալ և Ջեքը սկսել է աստիճանաբար իր գործերը փոխանցել նրան և իր մեկ այլ եղբորորդուն։ Հետագայում Մոտլոուն գնել է երկրորդ բաժինը և 1911 թվականից մինչև 1942 թվականը (ԱՄՆ-ում ոգելից խմիչքներն արգելելու ժամանակ (1920-1933) շարունակվում էր հանրահայտ վիսկիի կիսալեգալ արտադրությունը) և 1946-1947 թվականներին եղել է Jack Daniel’s վիսկիի արտադրության միանձնյա սեփականատերը։

### Մահ

Ջեք Դենիելի գանձարկղը
Ջեք Դենիելը վախճանվել է 1911 թվականի հոկտեմբերի 10-ին իր ծննդավայր Լինչբերգ քաղաքում։ Մահվան պատճառը սեպսիսն է եղել։ Կա մի տարբերակ, ըստ որի մի անգամ Ջեք Դենիելը եկել է աշխատանքի և փորձել բացել իր գանձարկղը։ Քանի որ կյանքի յոթերորդ տասնամյակում Ջեքը հիշողությունից թույլ է եղել, հերթական անգամ չի կարողացել հիշել ծածկագիրը, իսկ հաշվապահ-եղբորորդին, որը կարող էր օգնել նրան, տեղում չի եղել։ Կատաղության պահին նա ոտքով հարվածել է գանձարկղին և կոտրել ոտքի մատը։ Անժամանակ բժշկական միջամտությունը հանգեցրել է արյան վարակման և Ջեք Դանիելի մահվանը։ Նրա վերջին խոսքերը խմիչքի խնդրանքի մասին են եղել։ Այդ մահը վերստեղծվել է «Մեռնելու 1000 եղանակ» հեռուստասերիալի դրվագներից մեկում։ Սակայն Ջեք Դենիելի այժմյան կենսագիրները հայտնում են, ուր գանձարկղի պատմությունը մտացածին է։

Տես նաև
-------

* Jack Daniel’s

Ծանոթագրություններ
------------------

1. 1 2  *Hamilton S.* Daniel, Jack (05 September 1850?–10 October 1911), distiller // *American National Biography Online* / S. Ware — [New York]: Oxford University Press, 2017. — ISSN 1470-6229 — doi:10.1093/ANB/9780198606697.ARTICLE.2001834
2. ↑  «World's best-selling spirits revealed (and the winner is very unexpected)». Mail Online. 2012 թ․ հունիսի 6. Վերցված է 2019 թ․ մարտի 11-ին.
3. ↑  Jim Stengel (2012 թ․ հունվարի 9). «Jack Daniel's Secret: The History of the World's Most Famous Whiskey» (անգլերեն). The Atlantic. Վերցված է 2019 թ․ մարտի 11-ին.
4. ↑  Кто такой Jack Daniels? (ռուս.) на сайте *livejournal.com*, 4 июля 2013
5. 1 2 3  Джек Дэниел (անգլ.) на сайте *famousbirthdays.com*
6. ↑  Jack Daniel Dies(չաշխատող հղում)
 (անգլ.) на сайте *jackdaniels.com* **21+**
7. 1 2 3  Джек Дэниел (անգլ.) на сайте *nndb.com*
8. ↑  Book Discussion on *Blood and Whiskey: Jack Daniel* (անգլ.) на сайте *C-SPAN|c-span.org*, 20 мая 2004 Видео 0:34:58
9. ↑  История бренда Jack Daniel’s (ռուս.) на сайте *brandreport.ru*, 6 ноября 2011
10. ↑  Lem Motlow Արխիվացված 2013-06-04 Wayback Machine (անգլ.) на сайте *jackdaniels.com* **21+** Видео 0:01:34
11. ↑  Случаи странных смертей в мировой истории — № 2 (ռուս.) на сайте *mixednews.ru*, 29 июля 2011

Գրականություն
-------------

* *Джинн Риджуэй Биггер.* Jack Daniel's Distillery and Lynchburg: A Visit to Moore County, Tennessee. *Tennessee Historical Quarterly* № 1 (31) за 1972 г. стр. 3—21
* *Питер Красс.* Blood and Whiskey: The Life and Times of Jack Daniel **(2004)** ISBN 0785822615
* *Ник Фрит.* Made in America: from Levis to Barbie to Google **(2005)** ISBN 978-1417691869

Արտաքին հղումներ
----------------

* Jack Daniel’s-ի պաշտոնական կայքը **21+**
* Jack Daniel’s. ընդմիշտ վիսկի (ռուս.) на сайте *horeca-magazine.ru*, 1 февраля 2011

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեք Դենիել» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Բառարաններ և հանրագիտարաններ | American National Biography · Notable Names Database |
|  |
| Չափորոշչային վերահսկողություն | LCCN: n93012923 · VIAF: 208662759 · WorldCat VIAF: 208662759 |

 |